open-index/open-wikipedia-markdown huggingface dataset:
Spiro Urumi

**Spiro Urumi** lindi në Durrës më 28 shkurt 1928 dhe ishte një aktor i Teatrit “Aleksandër Moisiu” të qytetit të Durrësit. Ka interpretuar në dhjetëra role në teatër dhe në kinematografi. Ka qenë volejbollist me skuadrën e “Teutës”. Për meritat e tij artistike Spiro Urumi është nderuar me titullin "Artist i Merituar". Vdiq në Tiranë më 4 prill 1997.

## Filmografi
Kinematografi
*1989 — Balada e Kurbinit...............................Ligur Bashi
*1985 — Asgjë nuk harrohet............................Abduraman Harizi
*1985 — Melodi e pandërprerë................................
*1985 — Pranverë e hidhur....................................Konsulli
*1983 — Gracka.................................................Babai i teqesë së Baba Nekiut
*1982 — Nëntori i dytë.........................................Xhaferr bej Kadena
*1980 — Një ndodhi në port...................................Farmacisti
*1979 — Mëngjeze të reja...................................zoti Maman
*1979 — Mysafiri...............................................zoti Dago
*1977 — Një udhëtim i vështirë..............................Petro
*1976 — Zani partizani (Film TV).............................Komandanti
*1972 — Ndërgjegjja...........................................Babai i Artës
*1969 — Njësiti guerril........................................Markalleshi
*1966 — Oshëtimë në bregdet................................Kuestori Fashist
*1965 — Vitet e para...........................................Fulci
Pandeli Çina

**Pandeli Çina**Lindi më 1932 në Berat. 

Prof. Dr. Pandeli Çina mbaroi studimet e larta në Akademinë Mjekësore të Varshavës. Është ndër kardeologët më të njohur të vendit. Ka punuar në Tiranë, në Berat dhe në Çorovodë. Sot jeton dhe punon në Tiranë. Ka marrë gradat shekncore Profesor dhe Doktor i Shkencave Mjekësore. Ka botime të njohura në fushën e kardiologjisë.
Krijoi edhe poezi dhe shqipëroi nga krijimtaria e poetëve të shquar francezë e polakë. Përktheu polonisht poezi të Migjenit.
Qarqet e Norvegjisë

parapamje|240px|11 qarqet e Norvegjisë
Norvegjia ndahet në 11 rajone administrative, të quajtura qarqe, të cilat deri në vitin 1918 njiheshin si *amter*. Qarqet formojnë ndarjet administrative të nivelit të parë të Norvegjisë dhe ndahen më tej në 356 komuna (*kommune*, shumës. *kommuner* / *kommunar*). Territoret ishullore të Svalbard dhe Jan Mayen janë jashtë ndarjes së qarkut dhe sunduan drejtpërdrejt në nivel kombëtar. Kryeqyteti Oslo konsiderohet si një qark dhe një bashki.

Në vitin 2017 qeveria vendosi të shfuqizojë disa prej qarqeve dhe t'i bashkojë ato me qarqe të tjera për të formuar ato më të mëdha, duke zvogëluar numrin e qarqeve nga 19 në 11, i cili u zbatua më 1 janar 2020. Megjithatë, dy nga qarqet e sapo bashkuara (Viken dhe Troms og Finnmark) kanë parë kundërshtime popullore para, gjatë ose pas bashkimeve, dhe kanë deklaruar dëshirën e tyre për t'u ndarë, me një (Vestfold og Telemark) duke parë kundërshtim në zonën e njërit prej dy ish qarqeve që e përbëjnë atë. Disa parti opozitare kanë deklaruar gatishmërinë e tyre për të anuluar ndonjë nga bashkimet e lartpërmendura nëse fitojnë shumicën në zgjedhjet e ardhshme të përgjithshme nëse banorët e zonës e zgjedhin këtë.

## Lista e qarqeve
Më poshtë është lista e qarqeve të Norvegjisë.

Territoret ishullore të Svalbard dhe Jan Mayen shtrihen jashtë sistemit të qarkut të Norvegjisë. Svalbard administrohet nga Guvernatori i Svalbard, dhe Jan Mayen administrohet nga Guvernatori i Qarkut të Nordland (por jo pjesë e Nordland).

## Referime
Grapshi (Devolli)

**Grapshi** është një fshat i vogël i cili ndodhet në krahinën e Devollit, Korçë. Është një fshat me besim krishter, ortodoks.  Aty ndodhet një kishë e vjetër e ndërtuar në vitin 1887, por fatkeqësisht është e shkatërruar.  Në këtë kishë ndodhen edhe varreza e fshatit.  Përballë kësaj kishe ndodhet Shën Pjetri.  Gjithashtu, në këtë fshat ndodhet edhe Guri i Capit, një gur madhështor qe është qindravjeçar.  Nga ky shkëmb, duket edhe një qytet grek. 

Disa persona që kanë origjinë nga Grapshi: 
*Margarita Caci, 
*Thanas Pikuli, 
*Ilia Pikuli, 
*Vangjel Pikuli, 
*Anika Pikuli, 
*Olimbi Pandei, 
*Pandeli Caci (i madhi) etj.
*Andrea Kanani
Referime
Besa Foundation München

Është fondacion i formuar nga Biznesmen Shqiptar ne Republikën Bayern me seli ne München qe nga viti 2010.  
Ky fondacion është themeluar me qellim ndihme personave te ndyshëm te komunitet shqiptar ne diaspore dhe personave ne gjendje te keqe financiare ne atedhe pa ber dallime nga regjionet shqiptare.  

Bën financim te operacioneve te ndryshme për pacient neper klinika ne vendlindje dhe ne diaspore, ndërtim shtëpish, organizime me karakter gjithëkombëtar etj.  

Platforma e Besa Foundation shfrytëzohet nga anëtaret e saje me qellim bashkëpunimi sa me te frytshëm mes vete, ne mënyre qe biznesi shqiptar ne Bayern te jete sa me i lidhur dhe i suksesshëm.  

## Shiko edhe 
* www.besafoundation.de
Dhimitër Kajana

**Dhimitër Kajana** (Berat, 1870 - 18 prill 1914) ka qenë mjek e pjesë e parisë së Beratit. 

## Jeta 
U lind në lagjen Kala të qytetit të Beratit si fëmija i vetëm i çiftit Helena dhe Nasi Kajana. U shkollua në Berat e në Korfuz dhe u diplomua mjek në Universitetin e Athinës. Pasi punoi disa vjet mjek i përgjithshëm në Berat, Dhimitri u specializua obstetër-gjinekolog në Paris dhe u rikthye në qytetin e tij të lindjes. Ai kryente një punë të lodhshme e voluminoze që diktohej nga sëmundjet epidemike dhe numri i pakët i mjekëve në atë kohë dhe në saj të punës me përkushtim e humanizëm u quajt nga populli “mjeku i grave dhe i të vegjëlve”.

Kajana ishte mik i ngushtë i Babë Dudë Karbunarës, Llambi Goxhomanit të cilin e kishte edhe kumbar, Sotir Koleas dhe dhjetëra patriotëve të tjerë dhe shquhej si aktivist energjik duke propaganduar lirinë dhe pavarësinë e atdheut nga Turqia, kudo gjatë vizitave mjekësore me të sëmurët apo në mjedise publike. Dr. Kajana zotëronte përkryer, veç gjuhës amtare, gjuhën greke dhe frënge.

Në vjeshtën e vitit 1912, ka mundësi më 26 tetor, ai bashkë me patriotë të tjerë ngriti te selvia e kishës së Shën Mitrit në Kala flamurin kombëtar. Duke qenë edhe mjek i Bashkisë së Beratit ai u ngarkua prej saj me misionin të takonte oficerët grekë të bandave vorio-epirote për të mos hyrë në Berat dhe të mos kryenin reprezalje ndaj popullatës, gjë që e kreu me sukses.

Pak kohë më vonë, ai u akuzua nga rebelët turkomanë si agjent grek dhe u ekzekutua, më 18 prill 1914, duke e varur në litar në moshën 44 vjeçare dhe duke lënë të shoqen të ve e të varfër me 3 fëmijë. Banorët e Beratit, të krishterë e myslimanë, e varrosën me pjesëmarrje masive në varrezat e kishës së Shëndëlliut dhe mbajtën zi atë ditë duke mos hapur dyqanet. Populli i thjeshtë e qau atë me zemër të dredhur plot dhembje duke i thurrur një këngë-elegji, ku shprehet revolta ndaj turkomanëve:“Ky myftiu i Tiranës, 

Ç’i bëri gazep Kajanës...”

## Referime
Spiro Th. Koleka

**Spiro Thoma Koleka** (Vuno, 7 korrik 1908 - Tiranë, 22 gusht 2001) ishte politikan komunist, inxhinier ndërtimi dhe ushtarak nga Shqipëria. Ai ishte gjyshi i Edi Ramës. 

## Biografia 
U lind në Vuno të Himarës më 7 korrik 1908, i biri i Thoma Kolekës. Mësimet e para i mori në vendlindje, më pas vijoi studimet në liceun klasik të Shën Dhimitër Koronës në Itali. Më pas vijoi studimet e larta në Universitetin Politeknik të Pizës, po në Itali, ku u diplomua më 1934 si inxhinier civil.

Më 1936 - 1937 qe punonjës i Ministrisë së Punëve Botore në Shqipëri, më 1937 - 1939 qe kryetar i Zyrës së Punëve Botore në Shkodër.

Spiro Koleka ka qenë anëtar i Partisë Komuniste Shqiptare që nga viti 1943.

Nga 1948 deri në vitin 1981, ai ka qenë anëtar i Byrosë Politike të Partisë së Punës të Shqipërisë(Partia Komuniste).

Spiro Koleka ka qenë partizan në Luftën Antifashiste Nacional-Çlirimtare dhe anëtar i Shtabit të Përgjithshëm të Ushtrisë. Pas Çlirimit, ai mbajti postin e zëvendëskryetarit të Këshillit të Ministrave dhe njëkohësisht nënkryetar i Presidiumit Popullor. Koleka ka qenë deputet në të gjitha legjislaturat periudhës së regjimit komunist, ndërsa deri në vitin 1948 ai ka qenë ministër i Punëve Botore.

## Aktiviteti politik 
* Zëvendës Kryetar me mandat nga 1 nëntori i vitit 1949 gjer më 24 shtator të vitit 1953 si pjesë e kabinetit të Enver Hoxhës.
* Kryetar i Komisionit Shtetërorë për Planifikim me mandat nga 1 nëntori i vitit 1949 gjer më 5 korrik të vitit 1950.
* Ministër i Industrisë dhe Ndërtimit i Shqipërisë me mandat nga 24 korriku i vitit 1953 gjer më 23 korrik të vitit 1954.
* Zëvendës Kryetar me mandat nga 4 qershori i vitit 1956 gjer më 22 qershor të vitit 1958 si pjesë e kabinetit të Mehmet Shehut.
* Kryetar i Komisionit Shtetërorë për Planifikim me mandat nga 23 korriku i vitit 1954 gjer më 21 qershor të vitit 1958.
* Zëvendës Kryetar me mandat nga 22 qershori i vitit 1958 gjer më 14 korrik të vitit 1962 si pjesë e kabinetit të Mehmet Shehut.
* Zëvendës Kryetar me mandat nga 16 korriku i vitit 1962 gjer më 18 mars të vitit 1966 si pjesë e kabinetit të Mehmet Shehut.
* Kryetar i Komisionit Shtetërorë për Planifikim me mandat nga 18 marsi i vitit 1966 gjer më 14 korrik të vitit 1966.
* Zëvendës Kryetar me mandat nga 1 janari i vitit 1968 gjer më 23 nëntor të vitit 1970 si pjesë e kabinetit të Mehmet Shehut.
* Kryetar i Komisionit Shtetërorë për Planifikim me mandat nga 14 korriku i vitit 1966 gjer më 1 janar të vitit 1968.
* Zëvendës Kryetar me mandat nga 23 nëntori i vitit 1970 gjer më 30 tetor të vitit 1974 si pjesë e kabinetit të Mehmet Shehut.
* Zëvendës Kryetar me mandat nga 30 tetori i vitit 1974 gjer më 13 nëntor të vitit 1976 si pjesë e kabinetit të Mehmet Shehut.

## Dekoratat 
Pas zbulimit të shumë krimeve të komunizmit dhe kërkesave të vazhdueshme të opinionit publik me dekretin nr.1018, datë 13.2.1995 të Presidentit të Republikës, Sali Berisha, iu hoqën të gjitha dekoratat dhe titujt e nderit për aktin kriminal të gjenocidit të ushtruar ndaj popullit shqiptar gjatë viteve të diktaturës komuniste Spiro Kolekës dhe zyrtarëve të tjerë të lartë të regjimit komunist.

## Referime
Tabula Hungariae

[200px|thumb|Tabula Hungariae, [Ingolstadt, 1528]]

**Tabula Hungariae** (e njohur gjithashtu me emërtimin *Harta e Lázárit*) është harta me e hershme qe ka mbijetuar e Hungarise, dhe mendohet te jete bere nga hungarezi Lázár deák para 1528.  Ajo është shënuar në UNESCO's Memory of the World Register in 2007.  

## Përshkrimi 
thumb|200px|Approximate area covered by Tabula Hungariae.
The map is approximately 65×85 cm in size and is oriented in southwest-northeast direction. It shows the settlements and landmarks of the Kingdom of Hungary in the early 16th century. The southern areas occupied by the Ottoman Empire are marked with different colors. As the only covered parts outside the border are in the south, it is thought that the purpose of the creation of the map was the preparations for the war against the Ottomans. Some of the settlements shown on the map vanished during the years of Ottoman wars and oppression.

The most valued information on the map are the names and descriptions of settlements. There are approximately 1400 geographical names on the map, of which 1270 are names of settlements (365 on the territory of post-Trianon Hungary.)

At the bottom of the map is the description of the country in German and Latin.

### Emrat e vendeve 
The geographical names had been transcribed differently than today. For example today's *é* was written *ee*, today's *ö* was *ew*. It is also noted that *c* is sometimes written *tz*, which is a characteristic of the Old High German orthography. These may be created by contributors, who prepared the work for printing. However, with some other names, Lázár used the pronunciation of Hungarian dialects.

## Shtypja 
The map was printed with the aid of Georg Tannstetter, was paid by Johannes Cuspinianus, in the press of Petrus Apianus in Ingolstadt.

## Trashëgimia 
There were only a few maps printed, almost all of them lost through history, so researchers could only know it from descriptions. However, in the early 1880s, one map was unexpectedly found. It was bought by collector Sándor Apponyi in 1882. The map was transferred in 1924 to the National Széchényi Library, and is also there currently.

## versione te mëvonshme 
There had been made several copies of the original map until 1552 but these did not survive. However, there were maps made using Lázár's map also after 1552, with title *Tabula Hungariae*, illetve *Nova descriptio totius Hungariae*.  Six different versions are known : 

* Giovanni Andrea Vavassore (worked 1510-1572), Venice, 1553
* Pirro Ligorio (1496-1583), Rome, 1558 (lost), 1599
* Antonio Lafreri (1512-1577), Rome, 1558, 1559, 156?
* János Zsámboky (1531-1584), Vienna, 1566
* Claudio Duchetti (1554-1597), Rome, 1577
* Giovanni Orlandi (worked 1600-1604), Rome, 1602

## Referime 
* A Tabula Hungariae és változatai (OSZK)
* Dokumentumörökség lett Magyarország első nyomtatott térképe
* De nouvelles inscriptions pour le Registre de la Mémoire du monde – UNESCO portál (en:, fr:)
* Lázár térképe és változatai
* Lázár deák
* Wolfgang Lazius (Lázi Farkas)
Mato

__NOTOC__
Fjala **Mato** mund të nënkuptojë:

**Mato** është mbiemër shqiptar, ndër personat që e mbajnë janë:
## Mbiemra 
* Ana Mato
* Jakup Mato
* Martin Mato
* Sulejman Mato
* Xhemal Mato

## Vende 
### Amerike latine 
* **Mato Grosso do Sul** - teritor në Brazil.

#### Te tjera
## Referenca
Soni mes yjesh

thumb|200px|Demi Lovato
**Soni mes yjesh** është një serial amerikan i krijuar nga Steve Marmel që ndjek eksperiencat e adoleshentes Soni Monro (emri i vërtete- Demi Lovato).  Seritë e para kane filluar ne 8 shkurt ne United States.  

## Ne role kryesore 
* Demi Lovato si Soni Monro
* Tiffany Thorton si Toni Hart
* Sterling Knight si Çad Dilan Kuper
* Brandon Mychal Smith si Niko Harris
* Doug Brochu si Gredi Mitçel
* Allisyn Ashley Arm si Zora Lançaster

## Historia e Serialit 
Soni Monro një vajze adoleshente ka ëndërr të saj të shkoje në Hollivud.  Një ditë ajo shkoi atje dhe zuri disa miq të saj të cilët janë Toni, Gredi, Niko dhe Zora.  Ajo merrte pjese në shume skeçe me ta P.sh. So Randoom.  Por ajo kishte një rivalitet me grupin tjetër në Hollivud, aktorin me te mire te Mekenzi Falls. 

* Episodet e serialit Soni mes yjesh (sezoni 1) *

## Lidhje të jashtme 
* Disney Channel
Kin Dushi

në 2012]]
**Kin Dushi** (Shirokë, 27 maj 1922 - 6 prill 1994) ka qenë veprimtar i Frontit Nacional-Çlirimtar, ndër gazetarët e parë të "Zërit të Popullit", shkrimtar dhe disident shqiptar, i burgosur si nga fashistët ashtu edhe nga komunistët.

## Biografia 
U lind në lokalitetin buzëliqenor të Shirokës, në Shkodër më 1922. I ngelur jetim kur ishte 10 vjeç, u rrit në një jetimore në Tiranë. Ndoqi dhe përfundoi Normalen e Elbasanit. U radhit me Frontin Nacional-Çlirimtar në një brigadë të komanduar nga Gjin Marku, u arrestua nga autoritetet shqiptare pas kapitullimit italian, u dërgua në kampin e përqendrimit të Prishtinës, përvojë të cilën e përshkroi pas luftës në tregimin e gjatë "Në gojën e ujkut".

Në vitin 1949-1952, Dushi shkoi për studime në Bashkimin Sovjetik për letërsi. Pas kthimit, nisi të punojë si gazetar te “Zëri i Popullit” për zonën e Myzeqesë, ku u frymëzua për të shkruar romane të tjera.

Në vitin 1955 shkroi “Udha e Velanit” dhe më 1961 “Kronikë e vendit tim”. Është i pari shkrimtar që fitoi çmimin e Republikës në Shqipëri, me romanin “Udha e Velanit”, në vitet 1955-1956. Bëhet dhe anëtar i Lidhjes së Shkrimtarëve dhe Artistëve.

Në vitin 1960 shkroi skenarin e dokumentarit të kinostudios “Shqipëria e Re”, “Vallëzimi i Shqipeve”. Në vitin 1962 shkroi komedinë “Banorët e shkallës nr. 6”. Kjo komedi shihet nga kritika si një pasqyrë e hollësishme e shoqërisë shqiptare të viteve të komunizmit. Dikur asokohe u bë kryeredaktor i revistës "Ylli". Pas botimit të romanit “Një emër mes yjeve” botuar më 1964, u kritikua për “deheroizëm” dhe spontanitet e konceptim anarkik të luftës nacionalçlirimtare, në plenumin e 15-të të Komitetit Qendror të Partisë.

Dushi do të arrestohej 3 vjet më vonë, më 3 tetor 1967, dhe u dënua me 8 vjet burg politik, si “armik i popullit”. Të gjitha shkrimet e tij deri në atë kohë u hoqën nga qarkullimi.

Në vitin 1975 doli nga Burgu i Burrelit dhe punoi në ndërtim në Ndërmarrjen "21 Dhjetori" në Tiranë, derisa mbush moshën e pensionit. Dhjetë vjet më vonë, më 1985-n, Presidenti Ramiz Alia, i njeh kontributin në Luftën Nacionalçlirimtare, duke i akorduar vjetërsinë e viteve të luftës. Më 1988-n, i rikthehet letërsisë. Ai nis të shkruajë "Njeriu me proteza". Por e ndërpret punën deri në vitin 1992, për shkak të problemeve që kishte me shikimin, probleme të cilat i ishin shkaktuar nga shpërthimi i një bombe gjatë luftës. I rikthehet romanit po atë vit, me ndihmën e mbesës së tij së cilës i dikton romanin.

Nuk mundi të përfundonte dhe më 6 prill të vitit 1994, Kin Dushi, pasi kishte humbur krejtësisht shikimin, u nda nga jeta.

## Referime
Historia (më e vjetër) e Shqipërisë

**Historia (më e vjetër) e Shqipërisë** me Autor: Zhan Klod Faverial. Shtëpia Botuese: "PLEJAD". Faqet e librit 554. 

Fare mirë i konsiderueshëm si një zbulim i kryer prej albanologut të njohur Robert Elsie, kjo "Histori e Shqipërisë" e shkruar për një periudhë prej disa vitesh (1880-1884) nga një murg francez i dërguar me mision në patriarkanën e Ohrit, bazohet jo vetëm në të gjitha burimet serioze të historianëve të kohës, por jep mjaft fakte e të dhëna të panjohura më parë, që hedhin dritë mbi të vërtetën dhe marëdhëniet apo raportet e shqiptarëve me fqinjët.
Lidhja e Prizrenit e veprimet e sajë 1878 - 1881

**Lidhja e Prizrenit e veprimet e sajë 1878 - 1881** me Autor Xhafer Belegu. Shtëpia Botonjëse "Kristo Luarasi". Faqet e librit 200. Tiranë 1939.
Gjeografia e transportit

Zhvillimi me ritme shume te shpejta i sistemit te transportit është një nder faktorët kryesore te rritjes se nivelit ekonomik te vendeve evropiane. Ne vendet e Bashkimit Evropian makinat vetjake dhe autobusët kryejnë rreth 87 % te transportit te udhëtareve. Ne këto vende hekurudhat kryejnë 7 % dhe avionët 6 %te transportit te pasagjereve. Mallrat transportohen me shume me anenë kamionëve, si edhe me hekurudhat e rrugët ujore. Ndërkaq, avionët dhe sistemet e tubacioneve realizojnë afro 6 % te transportit te mallrave. Një situate e ndryshme praqitet ne vendet e Evropës Lindore, ku hekurudhat përdoren me shume se llojet e tjera te transportit.
Erbim Fagu

**Erbim Fagu** (lindur më 15 prill 1987) është një trajner shqiptar futbolli dhe ish futbollist profesionist i cili është aktualisht trajneri i klubit shqiptar KF Tirana. 

Fagu e nisi karrierën si futbollist te Tirana, me të cilën fitoi një kampionat dhe një superkupë. Pas largimit nga Tirana, Fagu luajti një sezon me Elbasanin dhe Besën, duke fituar kupën me këtë të fundit. Në verën e vitit 2010, ai firmosi me Skënderbeun, duke fituar katër kampionate rresht si dhe një superkupë. Pavarësisht suksesit kolektiv, periudha e Fagut te korçarët u kushtëzua nga disa dëmtime të rënda që e detyruan të japi dorëheqjen nga futbolli në vitin 2014, në moshën 27 vjeç.

Pas tërheqjes nga futbolli, Fagu nisi karrierën si trajner me klubin Akademia e Futbollit në vitin 2016. Në sezonin 2021–22, ai fitoi kampionatin si ndihmës-trajner i Orges Shehit te Tirana. Pas kësaj, ai u zhvendos në Holandë për të drejtuar RKVV DEM, kurse në shkurt 2024 u rikthye te Tirana, këtë herë në rolin e trajnerit kryesor.

## Karriera si lojtar
Fagu është produkt i akademisë së Tiranës (më parë e quajtur SK Tirana). Në vitin 2004, ai u bashkua me ekipin e parë, duke qëndruar për dy sezone para se të huazohej te Teuta për sezonin 2006–07. Gjatë kohës së tij te Teuta, Fagu regjistroi 15 ndeshje dhe 1 gol, duke ndihmuar ekipin të renditej në vendin e dytë në kampionat.

Pas përfundimit të sezonit, Fagu u rikthye te Tirana, por nuk gjeti hapsira në formacion, duke qënë zëvëndësuesi i Klodian Duros në mesfushë. Në verën e vitit 2008, Fagu u transferua te Elbasani për 120,000 $. Ai shënoi dy gola në sezonin e tij të parë me Elbasanin: të parin më 13 dhjetor 2008 në barazimin 2–2 kundër Dinamos dhe të dytin më 31 janar 2009 në fitoren 2–1 në transfertë kundër Teutës.

Për sezonin 2009–10, ai u ble nga Besa dhe bëri debutimin me kavajasit më 23 tetor 2009 në fitoren 2–0 kundër Vllaznisë. Gjatë gjithë sezonit, Fagu u aktivizua në 32 ndeshje por pa mundur të shënojë.

Më 19 qershor 2010, Fagu u transferua te Skënderbeu. Ai luajti 31 ndeshje në kampionat në sezonin e tij të parë në Korçë, duke ndihmuar ekipin të fitonte titullin e parë kampion që nga viti 1933. Megjithatë, në ndeshjen e fundit të sezonit ai pësoi një dëmtim të rëndë në gjurin e majtë që e mbajti jashtë fushave për disa muaj. Në sezonin e ardhshëm, Skënderbeu e fitoi sërisht titullin kampion; Fagu, i cili u rikthye nga dëmtimi në nëntor, luajti vetëm 10 ndeshje në kampionat për shkak të disa dëmtimeve të tjera. Në gusht 2012, ai firmosi një kontratë të re një-vjeçare me klubin.

## Karriera si trajner
Më 20 shkurt 2024, Fagu u emërua trajneri i ri i Tiranës, duke zëvendësuar Julian Ahmatajn.

## Referime
Rrotulla e shkrimit

[parapamje|220x220px|*[The Joshua Roll*, Biblioteka e Vatikanit. Një rrotull e ndriçuar, ndoshta e shekullit të 10-të, e krijuar në Perandorinë Bizantine.]]
Një **rrotull** (nga frëngjishtja e vjetër: *escroe ose escroue*), është një rrotull papirusi, pergamenë ose leter që përmban shkrim.  

## Struktura 
Një rrotull zakonisht ndahet në faqe, të cilat ndonjëherë janë fletë të veçanta papirusi ose pergamenë të ngjitura së bashku në skajet. Rrotullat mund të jenë ndarje të shënuara të një rrotulli të vazhdueshëm të materialit shkrimor. Rrotulla zakonisht shpaloset në mënyrë që një faqe të ekspozohet në të njëjtën kohë, për shkrim ose lexim, me faqet e mbetura të rrotulluara dhe të vendosura në të majtë dhe të djathtë të faqes së dukshme. Teksti shkruhet në rreshta nga lart në fund të faqes. Në varësi të gjuhës, shkronjat mund të shkruhen nga e majta në të djathtë, nga e djathta në të majtë ose të alternuara në drejtim (boustrophedon).

## Shiko edhe 
* Kodeksi
* Libri

## Referime
E drejta e komuniteteve në traditën juridike shqiptare

***Il diritto delle comunità nella tradizione giuridica albanese*** është një studim mbi antropologjinë e së drejtës nga albanologu italian Zef Valentini botuar së pari në Firenze më 1956. 

## Përkthimi 
U përkthye me titullin *E drejta e komuniteteve në traditën juridike shqiptare* botuar nga shtëpia botuese "Plejad" më 2007, përkthyer nga Dritan Thomollari.

"Kombi shqiptar, ruajtësi dhe vazhdonjësi i fiseve antike të rajonit thrako-ilir e të qytetërimit të tyre, në një nivel goxha të kënaqshëm, i paraqitet studiuesit me një aspekt kulturor e tradicional, deri më sot po kaq pak të njohur sa dhe interesant: atë të konceptit juridik dhe të zakoneve që i mishërojnë ato...Dëshirova kështu, t’i bëja një shërbim studiuesve të interesuar në këtë fushë e në të njejtën kohë edhe kombit shqiptar, aq të dashur për mua, antikiteti, personaliteti dhe fisnikëria e të cilit demonstrohet nga mentaliteti i fuqishëm juridik, jo më pak e ndoshta më shumë se sa dhe vetë gjuha dhe poezia e tij", ja kështu shkruan Zef Valentini në parathënien e kësaj vepre.

## Referime
Faik Konica - Mendime gjuhësie

**Faik Konica - Mendime gjuhësie** mblodhi, transkriptoi, pajisi me shënime dhe hyrje studimore nga 
Kristina Jorgaqi. Shtëpia Botuese "Ombra GVG". Tiranë, 2007. Faqet e librit 384.
Fantazma e Ballkanit

**Fantazma e Ballkanit : një udhëtim nëpër histori** me Autor Robert D. Kaplan. Përktheu Çapajev Zëre. Redaktore Dhurata Agalliu. Shtëpia Botuese Plejad, Tiranë, 2011. Faqet e librit 400.

I shkruar nga një personalitet i gazetarisë dhe njohës me shumë ndikim në çështjet e Ballkanit, aq sa ai është konsideruar pika e referimit e presidentit Klinton gjatë luftës së Kosovës, për njohjen e historisë së këtij rajoni të trazuar, ky libër përbën një burim të çmuar informacioni, jo vetëm mbi historinë, por parësisht mbi traditat dhe zakonet shqiptare, mbi problemet emblematike me fqinjët që janë përpjekur ta përçajnë e sundojnë, mbi filozofinë e tyre dhe të ardhmen e raporteve të ndërlikuara mes popujve të Ballkanit.
Fjalor Bio-bibliografik iliro-shqiptar

**Fjalor Bio-bibliografik iliro-shqiptar (nomenklator)** me Autor Giuseppe Valentini. Shtëpia Botuese "Plejad". Tiranë, 2009. Faqet e librit 276. 

Tri janë elementët, që në kompozimin e tyre i dhanë jetë lindjes së kësaj vepre, që mund të quhet me plot të drejtë, një enciklopedi "në miniaturë" e historisë së Shqipërisë. Ajo doli për plot 16 numra, si një shtojcë e revistës LEKA, nga viti 1939 deri më 1943, kur u ndërpre për arsye të luftës, deri në zërin Aldobrandini.
Fundi i arianitëve

**Fundi i arianitëve** me Autor: Franz Babinger. Shtëpia Botuese "Plejad" Tiranë, 2004. Faqet e librit 128. 

E strukturuar si një studim i kryer për akademinë bavareze në vitin 1960, nga historiani i njohur gjerman Franc Babinger, ky libër arrin të hedhë dritë mbi jetën dhe veprën e pinjollit të fundit të arianitëve, njërit prej fiseve më të lavdishme shqiptare të epokës së Skënderbeut dhe më pas. Megjithatë, vlera më e madhe e veprës qëndron në faktin se ajo shërben si një shembull i përkryer i mënyrës shkencore se si duhet të trajtohet një subjekt historik.
Konferenca e Londrës (1912–1913)

**Konferenca e ambasadorëve në Londër**, mbajtur në 1912-1913 dhe njohur ndryshe edhe si "*Konferenca e Paqes në Londër*", ishte një takim ndërkombëtar i gjashtë Fuqive të Mëdha të asaj kohe (Britania e Madhe, Franca, Gjermania, Austro-Hungaria, Rusia dhe Italia). Austro-Hungaria u perfaqesua nga ambasadori Memdsdorf. Gjermania u perfaqesua nga ambasadori Lichnowsky. Italia u perfaqesua nga ambasadori Imperiali. Rusia u perqafqesua nga diplomati Benckerdorff. Britania e Madhe u perfaqesua nga ministri i jashtem i saj Grey. Këto fuqi u mblodhën në dhjetor 1912 si pasojë e sukseseve të ushtrive të Ligës ballkanike kundër Perandorisë Osmane në Luftën e Parë Ballkanike. Në veçanti konferenca u përpoq të luante rolin e arbitrit ndërmjet fuqive ndërluftuese për çështjen e shpërndarjes së tokave dhe gjithashtu përcaktoi të ardhmen e Shqipërisë, e cila deklaroi pavarësinë gjatë Luftës së Parë Ballkanike.

## Historia 
Konferenca e Londrës u ndoq nga delegatët e vendeve të Ligës ballkanike, përfshi Perandorinë Osmane dhe Greqinë, e cila nuk kishte nënshkruar armëpushim.

Konferenca filloi punimet në shtator 1912 në St James's Palace nën drejtimin e Sir Edward Grey.
Sesionet e tjera të konferencës vazhduan më 16 dhjetor 1912, po u ndërprenë pa ndonjë konkluzion më 23 janar 1913, kur në Perandorinë Osmane u zhvillua një grusht shteti. 

Më 30 maj 1913, konferenca kishte rimarrë punimet dhe nënshkroi Traktatin e Londrës, një marrëveshje sipas së cilës Perandoria Osmane hiqte dorë nga të gjitha territoret në perëndim të kufirit Enos-Midia. Pas shumë diskutimesh, më 29 korrik 1913, ambasadorët morrën një vendim formal për të njohur Principatën e Shqipërisë si shtet sovran të pavarur nga Perandoria Osmane.

Si rezultat i presionit nga Greqia dhe Serbia konferenca mori vendime që prekën gjysmën e territorit të Shqipërisë së pavarur, të banuar kryesisht nga shqiptarë etnikë dhe rreth 30% e shqiptarëve mbetën larg kufijve të shtetit shqiptar të sapokrijuar. - 40% e popullsisë shqiptare u la jashtë kufijve të Principatës së Shqipërisë. Në veçanti Vilajeti i Kosovës iu dha Serbisë dhe Çamëria Greqisë.

Një komision special u ngarkua për të përcaktuar kufirin shqiptaro-grek. Duke qenë i pamundur studimi i hartave etnografike, vendimi që mori konferenca qe mbi argumente strategjike, ekonomike e politike. Ky vendim i dhuroi Greqisë Epirin Jugor, një tokë të banuar historikisht nga shqiptarë etnikë. Edhe pse morën shumë toka të banuar nga shqiptarë, aleatët ballaknikë mbetën të pakënaqur nga kongresi, dhe menjëherë filluan Luftën e Dytë Ballkanike.

## Shiko edhe 
* Shpallja e Pavarësisë së Shqipërisë
* Luftërat Ballkanike
* Lufta e Parë Ballkanike
* Lufta e Dytë Ballkanike

## Referime 
## Bibliografi 
* Lufta e parë dhe e dytë Ballkanike si dhe Konferenca e Londrës (1912-1913) ISBN 9989-58-106-1

: (lista e plotë...)
Shekulli i Voskopojës : (1669-1769)

**Shekulli i Voskopojës : (1669-1769)** me Autor Pëllumb Xhufi. Shtëpia Botuese "Toena"; Akademia e Shkencave, Tiranë, 2010. Faqet e librit 462. 

Rasti i Voskopojës është projektuar në një kuadër shumë më të gjerë, në lidhjet e saj të shumëllojshme me mjedisin e afërt e të largët gjeografik e shoqëror, të bindur se asnjë përfundim nuk do të mund të ishte i saktë dhe i drejtë, pa marrë në konsideratë dimensionin krahinor, shqiptar, ballkanik e evropian të këtij qyteti prodige. Por, më shumë se një paragjykim, një trajtim i tillë i historisë, si rezultante e ndërvarësisë dhe e një bashkëveprimi shumëfaktorial, në të vërtetë përbën një ligj e një normë të historiografisë moderne. Ky studim mbështetet kryekëput në shfrytëzimin e vlerësimin e një dokumentacioni historik mjaft të gjerë, si dhe në ballafaqimin kritik me literaturën historike deri tani të prodhuar mbi çështje të veçanta për historinë e Voskopojës. Nëse do të duhej të flisnim për ndonjë paragjykim (paragjykimet gjarpërojnë shpesh, qoftë edhe në formë të fshehtë, në shumë vepra historike), paragjykimi do të ishte thjesht metodologjik: është refuzuar trajtimi i Voskopojës si një "ishull", i palidhur e i pangjizur me mjedisin përreth, siç kanë bërë deri tani, shumë nga autorët grekë e rumunë që janë marrë me historinë e saj.
Milika Jaho

**Milika Jaho**, ka qënë deputete në Kuvendin e Shqipërisë dhe kryetare e Bashkisë Berat nga viti 1996 deri në vitin 2000

Jaho lindi më 16 tetor 1942 në lagjen Vakëf të Beratit. Pas mbarimit të gjmnazit, i del e drejta e studimit për arkitekturë në Gjermani, ku përfundon vetëm vitin e gjuhës. Në vitin 1965 mbaron Universitetin e Tiranës në degën gjuhë shqipe-letërsi. Në dy vitet e fundit specializohet për pedagogji-psikologji.

Pas mbarimit të universitetit emërohet mësuese në shkollën pedagogjike të Beratit, ku punon dy vjet. Meqë familja iu internua në Lapardha për probleme politike, emërohet mësuese gjuhe në shkollën 8-vjeçare Lapardha. Për vite me radhë, të shtunave pasdite dhe të dielave, ka dhënë lëndën e pedagogjisë e të psikologjisë për mësuesit që vazhdonin shkollën e mesme pa shkëputje nga puna.
Ka marrë pjesë në kurset për përgatitjen e mësuesve të rinj dhe në atestimet e mësuesve për efekt kualifikimi.

Deri në vitin 1991 ka punuar si mësuese e gjuhës shqipe në Lapardha e Dushnik. Në vitin 1991 emërohet në Berat drejtore në shkollën “Mangalem”. Më vonë punon në drejtorinë arsimore.

Mori pjesë në lëvizjen demokratike.

U zgjodh kryetare bashkie në vitin 1996-2000 dhe deputete.
Mban titullin e lartë “Mësuese e popullit”.
Milto Tutulani

**Miltiadh Tutulani** i njohur më së shumti si **Milto Tutulani** (Berat, 1897 - Napoli, 1933) ka qenë politikan shqiptar.

## Biografia 
U lind në Berat, i biri i nënshkruesit të Deklaratës së Pavarësisë së Shqipërisë, Dhimitër Tutulani. 

Milto Tutulani u zgjodh senator në Senatin e Shqipërisë (parlamenti i parë shqiptar) në zgjedhjet që u zhvilluan më 31 janar 1920. Ai ishte Ministër i Drejtësisë në qeverinë Ahmet Zogut të viteve 1925 - 1928 dhe atë të Pandeli Evangjelit të viteve 1931 - 1932 dhe Ministër i Financave në qeveritë e Koço Kotës të viteve 1928 - 1929 dhe 1929 - 1930.

## Referime
Si e krijoi Austro – Hungaria shtetin shqiptar

**Si e krijoi Austro – Hungaria shtetin shqiptar** Gjinia: Histori. Autore: Elena Kocaqi Levanti. Shtëpia botuese: "Emal". Viti i botimit 2012. Faqet e librit 322. ISBN 978-9928-04-114-2
Lindja e Shqipërisë, Nacionalizmi Etnik, Fuqitë e Mëdha të Luftës së Parë Botërore dhe Lindja e Pavarësisë Shqiptare

**Lindja e Shqipërisë, Nacionalizmi Etnik, Fuqitë e Mëdha të Luftës së Parë Botërore dhe Lindja e Pavarësisë Shqiptare** (Origjinali: The birth of Albania). Gjinia: Histori. Autori: Nicola Guy. Shqipëroi: Krenar Hajdëri. Shtëpia botuese: "Pegi". Viti i botimit 2012. Faqet e librit 404. ISBN 978-9928-162-17-5

Mbi librin

"Çështja Shqiptare" vazhdon të jetë një prej çështjeve më të mëdha ende të pazgjidhura në Evropën Juglindore. E megjithatë, pavarësisht nga interesi në rritje lidhur me historinë e kohëve të fundit të këtij rajoni, studimi i periudhës së Pavarësisë së Shqipërisë rreth viteve të Luftës së Parë Botërore, deri tani është lënë shumë pas dore.

"Lindja e Shqipërisë" eksploron se si mundi të lindte për herë të parë Shqipëria e pavarur në vijim të shembjes së Perandorisë Osmane më 1912. Nicola Guy përqendrohet veçanërisht në arsyet pse gjatë peridhës vendimtare të Luftës së Parë Botërore, territori "shqiptar" u nda midis disa shteteve, aq sa pothuaj pushoi së ekzistuari krejtësisht. Ndoshta, në një mënyrë mjaft kuptimplote për historinë e kohëve të fundit të rajonit, ajo trajton gjithashtu edhe çështjen e rëndësishme se përse shqiptarët etnikë u ndanë në vende të ndryshme të Ballkanit.

Përmes ndërthurjes së studimit të zhvillimeve të brendshme shqiptare me ngjarjet ndërkombëtare të kohës, "Lindja e Shqipërisë" gjurmon historinë shqiptare nga periudha e Luftërave Ballkanike të vitit 1912, Konferenca e Londrës, Pakti i Londrës i vitit 1915, për të arritur më në fund, në periudhën e pasluftës deri në Konferencën e Paqes në Paris, në Konferencën e Ambasadorëve dhe në formimin e Lidhjes së Kombeve.

Nicola Guy analizon rolin që kanë luajtur nacionalistët dhe jonacionalistët shqiptarë, përfaqësuesit e Fuqive të Medha dhe burrat e shtetit të vendeve fqinje në krijimin dhe përcaktimin e kufijve të shtetit të ri. Gjithashtu, ajo shqyrton implikimet e përdorimit të gjuhës si kriter bazë për përcaktimin e kombësisë shqiptare, njëkohësisht ilustron pamjaftueshmërinë për shpjegimin e "çështjes ende të pazgjidhur shqiptare".
Nicola Guy

Nicola Guy ka mbrojtur doktoraturën në fushën e Historisë në Durham University, më 2008. Ka botuar një numër artikujsh në revista akademike dhe ka mbajtur kumtesa në konferenca ndërkombëtare në Britaninë e Madhe, në SHBA dhe në Greqi. Aktualisht është funksionare e British Civil Service dhe jep kurse për çështje të historisë moderne evropiane në kuadrin e Universitetit të Hapur. Nicola Guy ka qenë gjithashtu lektore për çështje të historisë moderne evropiane në Durham University dhe ka studiuar gjuhë shqipe në Indiana University.
Lista e anëtarëve të Këshillit Kombëtar (1921)

* **Prefektura Berat**
** Ahmet Resuli
** Ali Koprëncka
** Bektash Cakrani
** Hysein Vrioni
** Llambi Goxhomani
** Milto Tutulani
** Qemal Mullaj
** Qemal Vrioni
** Spiro Papa
* **Prefektura Dibër**
** Avni Gjilani
** Ismail Strazimiri
** Hoxha Kadriu
** Hasan Prishtina
** Ilias Vrioni
** Irfan Ohri
** Kristo Floqi
** Kristo Dako
** Ramiz Daci
** Selahydin Shkoza
** Abdyl Sula
** Fazlli Frashëri
** Fiqri Rusi
** Mehmet Pilku
** Salih Vuçiterna
** Rexhep Mati

* **Prefektura Durrës**
** Haxhi Banka
** Hysen Mushqeta
** Osman Myderizi
** Leonidha Koja
** Visar Xhuvani
** Refik Topia
** Seid Toptani
** Mehmet Pengili
** Mazar Këlliçi
** Kapllan Deliallisi
** Zia Toptani

* **Prefektura Elbasan**
** Ahmet Hastopalli
** Anton Beça
** Behxhet Hyti
** Mehdi Frashëri
** Shefqet Dajiu
** Shefqet Vërlaci
** Shyqyri Myftiu
** Taqi Buda

* **Prefektura Gjirokastër**
** Agathokli Gjitoni
** Ali Këlcyra
** Bahri Omari
** Dhimitër Kacimbra
** Koço Tasi
** Leonidha Frashëri
** Mid’hat Frashëri
** Rasim Babameto
** Mustafa Maksuti
** Petro Harito
** Stavro Vinjau
** Sylejman Delvina

* **Prefektura Korçë**
** Pandeli Evangjeli
** Banush Hamdiu
** Eshref Frashëri
** Loni Kristo
** Pandeli Cale
** Kristo Kirka
** Sejfi Vllamasi
** Sotir Peci
** Kol Rodhe
** Skënder Pojani
** Tefik Mborja
** Tefik Panariti

* **Prefektura Kosovë**
** Bedri Pejani
** Halim Gostivari
** Ibrahim Jakova
** Mustafa Kruja
** Qamil Bala
** Rexhep Mitrovica

* **Prefektura Mat**
** Ahmet Zogu
** Bajram Fevzi
** Syrja Pojani

* **Prefektura Shkodër**
** Gjergj Fishta
** Halid Rroji
** Hilë Mosi
** Kol Thaçi
** Luigj Gurakuqi
** Maliq Bushati
** Ndoc Pistulli
** Ndre Mjeda
** Patuk Saraçi
** Riza Dani
** Shuk Gurakuqi
** Xhemal Bushati

* **Prefektura Vlorë**
** Ibrahim Xhindi
** Osman Haxhi
** Qazim Kokoshi
** Qazim Koculi
** Spiro Koleka

* **Kolonia e Amerikës**
** Fan Noli
Këshilli Kombëtar i Shqipërisë (1921 - 1923)

**Këshilli Kombëtar i Shqipërisë** i dalë nga zgjedhjet e datës 5 mars 1921 i filloi punimet më 21 prill 1921.

Këshilli Kombëtar përbëhej 78 deputetë. Që prej kësaj periudhe, parlamenti filloi të shfaqej rregullisht si një organ i dalë nga populli, me detyra të përcaktuara qartë në statutin e kohës. Zgjerimi që iu bë Statutit të Lushnjës, i cili në histori njihet si statuti i shtetit shqiptar i vitit 1922, e shndërroi këtë akt në një kushtetutë të mirëfilltë me fuqinë më të lartë në shtet dhe sanksionoi plotfuqinë parlamentare. Organi më i rëndësishëm që ushtronte pushtetin legjislativ, i quajtur “Këshill Kombëtar” mori emrin “Parlament”. Si organ i vetëm legjislativ ai përbëhej nga një dhomë deputetësh të cilët zgjidheshin nga populli në bazë të zgjedhjeve të përgjithshme (votim i tërthortë). 
[thumb|500px|Anëtarë të Këshillit Kombëtar (1921). Duke filluar nga poshtë, **Rreshti i parë**: [Llambi Goxhomani, Bahri Omari, Ali Koprëncka, Milto Tutulani. **Rreshti i dytë**: Luigj Gurakuqi, Gjergj Fishta, Shefqet Vërlaci, Osman Haxhiu, Ahmet Zogu, Eshref Frashëri, Jusuf Banka, Shyqyri Myftiu, Riza Dani, Irfan Ohri, Petro Harito. **Rreshti i tretë**: Shefqet Dajiu, Ali Këlcyra, Kolë Thaçi, Halit Rroji, Banush Hamdi, Qemal Vrioni, Ahmet Astopalli, Ndre Mjeda, Maliq Bushati, Pandeli Cale, Andon Beça. **Rreshti i katërt**: Spiro Koleka, Shuk Gurakuqi, Maz'har Këlliçi, Rexhep Mitrovica, Pilo Papa, Agathokli Xhitoni, Leonidha Frashëri, Syrja Pojani, Stavro Vinjau, Patuk Saraçi, Dhimitraq Buda, Ibrahim Xhindi. **Rreshti i pestë**: Leonidha Koja, Koço Tasi, Mustafa Kruja, Qazim Kokoshi, Loni Kristo, Bajram Fevzi, Mustafa Maksuti, Qemal Mullaj, Sejfi Vllamasi, Bektash Cakrani. ]]
Kryetar i Këshillit Kombëtar u zgjodh me votim të fshehtë Pandeli Evangjeli dhe në vitin 1922 u zgjodh Eshref Frashëri.

Në këtë të periudhë dalloheshin qartë dy grupime politike: Partia Popullore e kryesuar nga Fan Noli dhe Partia Përparimtare e kryesuar nga Hoxhë Kadriu. Në fushën legjislative, veprimtaria e Këshillit Kombëtar u përqëndrua në nxjerrjen e ligjit për organizimin gjyqësor, në plotësimin e rregullores ekzistuese me elemente të reja për transparencën e veprimtarisë parlamentare, betimin e deputetëve përpara Këshillit, etj. Më 30 shtator të vitit 1923, Këshilli Kombëtar i mbylli punimet e tij në përfundim të legjislaturës 2 vjeçare për t’ua lënë vendin zgjedhjeve të reja për Kuvendin Kushtetues, të cilat u mbajtën në dhjetor të po këtij viti.

* Lista e Deputetëve
Çirezi

**Çirez** është një vendbanim në komunën e Skënderajt, Kosovë. 

## Gjeografia 
Çirezi sipaz zyrës për informim të komunës së Skenderajt, administrimi territorial i Komunës së Skenderajt është i organizuar në njësi organizative të nivelit të Bashkësive Lokale : në ketë rast Çirez është bashkësi lokale me vendbanimet Çirez, Baks, Krasmiroc, Kozhicë, Krasaliq dhe Prelloc.
 
## Demografia 
Bashkësia lokale e Çirezit ka 5870 banor sipas vlerësimeve të vitit 2005 
Numri i familjeve ne fshatin Çirez eshte 287.

 
 
 

## Lidhje të jashtme 
*vendndodhja 
*uebfaqja per fshatin
Sørlandet

**Sørlandet** është një rajon në Norvegji. Rajoni ka një sipërfaqe 16434&nbsp;km² dhe popullsi 277250 banorë.

## Referime 
## Projekte të tjera 
* 

## Lidhje të jashtme 
*
Vestfold

**Qarku Vestfold** është një qark në rajonin Østlandet në Norvegji. Qarku ka një sipërfaqe 2224.37&nbsp;km² dhe popullsi 235891 banorë.

## Referime 
## Projekte të tjera 
* 

## Lidhje të jashtme 
*
Vest-Agder

**Vest-Agder** ishte një qark në rajonin Sørlandet në Norvegji. Qarku ka një sipërfaqe 7276.4&nbsp;km² dhe popullsi 173957 banorë.

## Referime 
## Projekte të tjera 
* 

## Lidhje të jashtme 
*
Isa TDSH

**Isa TDSH** (Isa të dua shumë) është një telenovele për para-adoleshentet dhe adoleshentet në mbare boten. Programi është nga Nickelodeon America Latin në një produksion me Sony Pictures Televizion.

Isatk+-elenco1.jpg

***Historia e telenovelës***
Isa (Isabela) është një vajzë 14-vjeçare nga Karakos.  Ëndrra e saj është te fitoje zemrën e Aleksit, djalit që ajo pëlqen por rivalja e Ises Kristina është me hapa para. Edhe shoqja e saj me e ngushte ka te njëjtin problem. Rei djali që ajo pëlqen por Rei nuk e pëlqen Linden, ai pëlqen Kristinën. Aleksi dhe Rei janë rivale me njëri tjetrin edhe në konkursin muzikor që shkolla e tyre realizon. A do te mund te fitoje Isa zemrën e Aleksit dhe Linda zemrën e Reit. Ndiqni serialin me te ndjekur.  Ku nuk do te mungojnë; Rivaliteti, Dashuritë e para, Shqetësimet dhe shume çaste te bukura në jete. Ndiqni aventurën e Ises. Isa TDSH jepet nga e hëna në te premte në kanalin Junior Tv në platformën Digitalb në orën 19:00. Ndiqeni!!

Isa TDSh vazhdon përsëri me sezonin e dyte te serialit i cili quhet Isa TK+.

**Në role kryesore**
* Maria Gabriela de Faria si Isabela (Isa) Paskuali
* Reinaldo Zavarce si Aleks Ruiz
* Milena Torres si Kristina Rikalde
* Micaela Castelotti si Linda Luna
* Willy Martin si Rei Galan

*Këngët e telenovelës*
Te gjithë e dimë se çdo telenovele ka edhe CD-e saj.  Isa TDSH ka disa kënge shume te bukura, disa prej tyre janë:

*Faqja kryesore*
Isa TDSH ka një faqe te saj.  Nëse doni te hyni në faqen kryesore te telenovelës hyni në http://www.mundonick.com/isatkm/sp/index.jhtml?_requestid=327055. Atje do te gjeni lojëra, blogje, personazhet dhe shume gjera te tjera te bukura dhe argëtuese.
Maman Saliu

thumb|200px|Maman Saliu
**Maman Saliu** (lindur më 15 maj 1922 - v. 3 shkurt 2012) ishte figurë e spikatur e rezistencës shqiptare antifashiste dhe e Sigurisë Kombetare, djali i Heroit të Popullit Sali Vranishti. Maman Saliu përfshihet në listën e përpiluar nga Instituti i Studimit të Krimeve dhe Pasojave të Komunizmit, që përmbledh pjesëmarrësit që kanë përgjegjësi direkte për krimet e Partisë Komuniste Shqiptare dhe të Ushtrisë Nacionalçlirimtare, duke qene, sipas ligjit nr. 41, anëtarë të strukturave politike dhe ushtarake “që kanë inspiruar, organizuar, urdhëruar, ekzekutuar ose ndihmuar forcat partizane në vepra kriminale”.

## Jeta 
Lindi më 15 maj 1922 në Vranisht të Vlorës. Shkollën fillore e kryen ne vendlindje, kurse plotoren në Vlorë. Në këtë qytet vazhdon studimet në Shkollën Tregëtare. Me pushtimin e vendit, përfshihet në lëvizjen antifashiste. Në korrik 1942 arrestohet per veprimtari politike dhe burgoset në Vlorë e Tiranë. Në 10 dhjetor 1942 është një nga pesë anëtarët e parë të celulës komuniste në Vranisht dhe qysh prej majit 1943 edhe sekretar i saj. Në gusht 1943 i besohet detyra e komandantit çetës partizane "Sali Vranishti", më pas komisar çete në batalionin "Halim Xhelo" dhe komisar batalioni në Brigadën e Pestë Sulmuese. Gjatë luftimeve per mbrojtjen e Kongresit të Përmetit plagoset rëndë. Angazhohet në luftime deri në thellësi të tokave jugosllave. Mbas çlirimit i ngarkohen përgjegjësi të larta në strukturat e Sigurisë Kombëtare. Në vitet 1951- 1953 kryen arsimin politik, kurse në periudhen 1957-1961 vazhdon studimet e larta ushtarake ne Moskë të Bashkimit Sovjetik. Për qëndrim të hapur e të vendosur në mbrojtje të vijës zyrtare të shtetit shqiptar, përjashtohet nga diplomimi dhe clësohet nga qeveria e BRSSS "person non grata".

Në fund të karierës ushtarake ka mbajtur gradën Kolonel. Në vitin 1966, largohet vullnetarisht nga Tirana dhe shkon në vendlindje, ku kontriboi per rreth dy dekada si veprimtar shoqëror në gjithe krahinen e Mesaplikut dhe Kurveleshit të Poshtëm. Ka qenë zgjedhur anëtar i kryesisë së Këshillit të Përgjithshëm të Frontit Demokratik dhe është vlerësuar "Personalitet i shquar i Labërisë".

Ndahet nga jeta në qytetin e Tiranës, më 3 shkurt 2012.

## Tituj dhe nderime 
Mban disa urdhëra e medalje të akorduara nga Presidiumi i Kuvendit Popullor. Gëzonte statusin e "Invalidit të LANÇ".

## Botime 
* "Trokitje në kujtesë" shtypshkronja "albPAPER" botuar në vitin 2004.
* "Në vorbullën e jetës" shtëpia botuese "Argeta LMG" në vitin 2007 me ISBN 978-99943-30-86-7.

## Lidhje te jashtme 
* "Maman Saliu, Labi i madh Patriot" te "Zeri i Kosoves" E SHTUNË 07 prill 2012 14:45
* "Maman Saliu burre i hekurt i Laberise" te Zeri i Popullit" 16 gusht 2012
* Biblioteka Kombëtare Shqiptare

## Referime
Shqipëria e rigjetur, zbulim gjurmësh shqiptare në kulturën dhe artin e Venetos në shek. XVI

Shqipëria e rigjetur, zbulim gjurmësh shqiptare në kulturën dhe artin e Venetos në shek. XVI shqip dhe italisht. Origjinali: Albania ritrovata, recuperi di presenze albanesi nella kultura e nell'arte del cinquecento Veneto. Gjinia: Histori. Autori: Lucia Nadin. Shqipëroi: Pëllumb Xhufi. Shtëpia botuese: "Onufri".
Viti i botimit 2012. Faqet e librit 368. ISBN 978-99956-87-86-1 

Mbi librin

Libri i kthen Shqipërisë protagonistë të kulturës dhe artit të Venecies të shekullit XVI dhe tregon përkatësinë e tyre në familje të mërguara në tokat e Republikës së Përndritur. Fill udhërrëfyes i hulumtimit është veprimtaria e Bernardino (de) Vitali – t, me rëndësi të madhe në Venecie si kryeqytet evropian i shtypit. Lidhjet e tij kulturore hedhin dritë të re edhe në prapaskenën e formimit të historianit humanist shqiptar Marlin Barletit.

Nga jeta dhe vepra e Barletit përcaktohen data e saktë e fillimit të veprimtarisë si prift, viti 1494, si dhe data e hartimit të veprës "Jeta e Skënderbeut", viti 1510. Libri paraqet gjithashtu personalitetin e Paolo Campsa – s, lindur në Venecie, por nga një familje me prejardhje nga Shkodra, të cilin sot kritika e artit e njeh si gdhendësin më të madh të drurit në Rilindjen veneciane.

Më pas ndriçon veprën e Giovanni (de) Vitali – t, kushëri i Bernardino – s, transkriptues i Matricola – s e "Shkollës së Shqiptarëve", kaligraf i çmuar në Kancelerinë dukale veneciane dhe piktor miniaturash. Më në fund hap një debat të ri mbi Gjon Buzukun, identitetin e tij, praninë e tij në Venecie, mbi Mesharin e tij, botuar në 1555: teksti i parë në gjuhën shqipe, i menduar për të mbrojtur shqiptarinë që po zbehej.

Dhe me të vërtetë, në tokën venete, dukuria e emigracionit u karakterizua nga një proces i shpejtë i integrimit dhe i bashkëjetesës mes venecianëve dhe shqiptarëve. Këta jetuan të lidhur me atdheun e tyre të parë, por qenë edhe krenarë për atdheun e ri. Libri mbush një zbrazëti në kujtesën historike të Shqipërisë.
Lucia Nadin

**Lucia Nadin** është një studjuese italiane nga Venecia.

U lind në Venecia, u laureua në Padova për filologji () me një tezë mbi traditën e tekstit të *Dekameronit* të Bokaçios dhe përvijoi studimet e doktoraturës duke i përfunduar më 1987. Është marrë me punë kërkimore dhe mësimdhënie në fakultetet e filologjisë të universiteteve të Padovës dhe Venecias dhe punoi për dhjetë vjet në një institut edukativ kërkimor në rajonin e Venetos. Nga 1995 e deri më 2000 dha mësim letërsi italiane në Fakultetin e Gjuhëve të Huaja të Universitetit të Tiranës.

Ka patur edhe poste, përpos detyrave akademike, në Zyrën e Kulturës të ambasadës italiane si dhe në Institutin Italian të Kulturës.

Tani merret me punë kërkimore historiografiko-letrare në lëmin në fushën veneto-adriatike. Përpos gati 30 artikujve me karakter të specializuar mbi autorë dhe tematika të kulturës venete dhe italiane, nga shekulli i 14 e deri në atë të 20-të, gjatë angazhimit të vet në Shqipëri organizoi edhe ekspozitën hartografike mbi Arbërinë.

Ka përgatitur botimin e "Statuteve të Shkodrës" duke nxjerrë në dritë tekstin nga Biblioteka e Muzeut të Venecies: një "monument" i historisë mesjetare të Shqipërisë.

Ka rindërtuar dukurinë e emigrimit shqiptar në krahinën e Venetos mes shekujve XV e XVI në librin "Shqiptarët në Venedik, mërgim e integrim 1479 – 1552". Ka studiuar traditën ikonografike të Skënderbeut në anijen e dukëve të Venecies, të famshme Bucintoro. Po punon mbi mërgimin e klerikëve katolikë në tokat e Republikës së Përndritur mes shekujve XV dhe XVI, në lidhje me porositjen e veprave të artit. Në vitin 2010 ka marrë titullin e qytetares së nderit të Shkodrës.

## Referime
Ket Sen

**Ket Sen** është kënga nga reperi shqiptar The KinG në bashkëpunim me reperin *Black-B*, e lansuar ne maj të vitit 2011. Beat-i vjen nga DJ-i franqez Fayafire i zhanrit Hip hop/rap.

## Përmbajtja Muzikore 
*Ket Sen* është një këng e zhanrit Hip Hop/Rap, producuar nga *BGR Music Group*. Në këtë këngë *The KinG* dhe *Black-B* flasin per *arritje*, *që së ka ndalim*.

## Suksesi Komercial 
## Coverversionet